100. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ  ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 50242 της 8/29 Απρ. 1998 ( ΦΕΚ Β΄ 388 ) Εφαρμογή προγράμματος χορήγησης επιδότησης επιτοκίου για δάνεια του Στεγαστικού Ταμιευτηρίου Τραπεζών που χορηγούνται σε δικαιούχους του ΟΕΚ και καθορισμός των όρων και προϋποθέσεων χορήγησης της επιδότησης. Έχοντας υπόψη: 1.Τις διατάξεις του Ν. Δ. 2963/1954 «Περί ιδρύσεως Αυτονόμου Οργανισμού Εργατικής Κατοικίας». 2.Τις διατάξεις του Κανονισμού «Περί προϋποθέσεων παροχής κατοικίας και δανείων υπό του Οργανισμού Εργατικής Κατοικίας». 3.Τις διατάξεις του άρθρ. 37 του Νόμ. 2224/1994 «Ρύθμιση θεμάτων εργασίας Συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων από αυτό νομικών προσώπων και άλλες διατάξεις». 4.Την διάταξη της παρ.7 του άρθρ. 2 του Νόμ. 2336/12.9.1995 «Ρύθμιση θεμάτων εποπτευομένων Οργανισμών του Υπουργείου Εργασίας και άλλες διατάξεις». 5.Το αριθ. 20622/310 από 22 Ιαν. 1998 έγγραφο του ΟΕΚ με το οποίο μας υπέβαλε απόσπασμα πρακτικού της αριθ. 4/15. 1. 1998 συνεδριάσεως του Διοικητικού Συμβουλίου. 6.Τις διατάξεις του άρθρ. 27 του Νόμ. 2081/1992 και τον άρθρ. 29Α του Νόμ. 1558/1985 και το γεγονός ότι από τις διατάξεις της απόφασης αυτής προκαλείται δαπάνη σε βάρος του προϋπολογισμού του ΟΕΚ, το ύψος της οποίας δεν είναι δυνατόν να προσδιορισθεί. 7.Τη διάταξη του άρθρ.27 του Νόμ. 2081/1992 και 29Α του Νόμ. 1558/1985 και το γεγονός ότι από τις διατάξεις της απόφασης αυτής προκαλείται δαπάνη σε βάρος του προϋπολογισμού του ΟΕΚ, το ύψος της οποίας δεν είναι δυνατόν να προσδιορισθεί. 8.Τη διάταξη του άρθρ. 22 του Νόμ. 2362/1995 «Περί Δημοσίου Λογιστικού, ελέγχου των δαπανών του Κράτους και άλλες διατάξεις». 9.Την με αριθ. 1107147/1239/6006Α/1.10.1996 Κ. Α. του Πρωθυπουργού και του Υπουργού Οικονομικών «Περί μεταβίβασης αρμοδιοτήτων», αποφασίζουμε: Εγκρίνουμε την εφαρμογή από τον Οργανισμό Εργατικής κατοικίας ( ΟΕΚ ) νέου προγράμματος χορήγησης επιδότησης επιτοκίου των στεγαστικών δανείων που χορηγούνται από τις Τράπεζες έναντι καταθέσεων σε δραχμές ή συνάλλαγμα στο Στεγαστικό Ταμιευτήριο των Τραπεζών και καθορίζουμε τους όρους και τις προϋποθέσεις όπως παρακάτω: 1.Η έναρξη εφαρμογής του προγράμματος θα γίνει την 1. 4. 1998 και το πρόγραμμα θα είναι διαρκές. Οι αιτήσεις θα υποβάλλονται μαζί με τα δικαιολογητικά τα οποία θα προσδιορισθούν με απόφαση του Διοικητικού Συμβουλίου του ΟΕΚ. 2.Η επιδότηση του επιτοκίου των δανείων Στεγαστικού Ταμιευτηρίου θα παρέχεται παράλληλα και πέραν της επιδότησης που δίδεται από το Ελληνικό Δημόσιο για αγορά ή ανέγερση πρώτης κατοικίας, για αποπεράτωση υπό κατασκευή κατοικίας και επέκταση υπάρχουσας κατοικίας. 3.Από το πρόγραμμα αυτό εξυπηρετούνται δικαιούχοι του ΟΕΚ που πληρούν τις ασφαλιστικές και λοιπές προϋποθέσεις του Κανονισμού «Περί προϋποθέσεων παροχής κατοικίας και δανείων από τον ΟΕΚ» (Υ Α30727/4815/ 4. 8. 71 (ΦΕΚ 661/Β/18. 4. 71) όπως τροποποιήθηκε και ισχύει σήμερα. 4.Η διάρκεια της εξόφλησης του δανείου δύναται να είναι κατόπιν επιλογής του δανειολήπτη μέχρι 15 χρόνια. 5.Τα επιτόκια είναι κυμαινόμενα και είναι το εκάστοτε ισχύον επιτόκιο των δανείων προς δικαιούχους του Στεγαστικού Ταμιευτηρίου των Τραπεζών. 6.Η επιδότηση του επιτοκίου από τον ΟΕΚ, γίνεται παράλληλα και πέραν της επιδότησης που θα καταβληθεί από το ελληνικό Δημόσιο και υπολογίζεται σε ποσοστό επί του εκάστοτε ισχύοντος επιτοκίου δανείων σε δικαιούχους Στεγαστικού Ταμιευτηρίου, 21% για τον άγαμο 22,5% για τον έγγαμο, 24% για τον έγγαμο με ένα παιδί, 25% για τον έγγαμο με δύο παιδιά και 27% για τον έγγαμο με τρία παιδιά και άνω. 7.Η επιδότηση του ΟΕΚ θα δίδεται για το 60% της συνολικής διάρκειας εξόφλησης των δανείων και θα αρχίζει από την ημερομηνία καταβολής της πρώτης δόσης του δανείου. 8.Το ανώτατο ύψος του επιδοτούμενου δανείου δεν θα υπερβαίνει το ποσό των 15.000.000 δρχ. προκειμένου δε περί συζύγων που τηρούν κοινό λογαριασμό το ανώτατο ύψος του επιδοτούμενου δανείου δεν θα υπερβαίνει επίσης σε καμία περίπτωση τα 15.000.000 δραχμές και η επιδότηση του επιτοκίου θα χορηγείται υπέρ του δανειολήπτου δικαιούχου του ΟΕΚ και όχι υπέρ και του ή της συζύγου. 9.Οι δικαιούχοι που θα τύχουν επιδότησης επιτοκίου των δανείων Στεγαστικού Ταμιευτηρίου αποκλείονται από τα άλλα στεγαστικά προγράμματα του ΟΕΚ. 10.Λεπτομέρειες επί των συμβάσεων μεταξύ ΟΕΚ και Τραπεζών θα καθορίζονται με αποφάσεις του ΔΣ του ΟΕΚ. 11.Κατά τα λοιπά ισχύουν οι λοιποί όροι και προϋποθέσεις της αριθ. 2032215/24 6.91 κοινής Υπουργικής απόφασης των Υπουργών Εθνικής Οικονομίας, Οικονομικών και Γεωργίας όπως και συμπληρώθηκε και τροποποιήθηκε με νεώτερες αποφάσεις και ισχύει σήμερα. 12.Η απόφαση αυτή να δημοσιευθεί στην εφημερίδα της Κυβερνήσεως. (Μετά τη σελ.68,940) Σελ.68,941 Τεύχος 1293-Σελ. 95 Οργανισμός Εργατικής Κατοικίας 15.Β.β.100